Liggaam op klipbank by Harties gevindHartbeespoortdam (Foto: NSRI via ANA) Die polisie doen ’n geregtelike doodsondersoek ná ’n man se liggaam op ’n klipbank langs die Hartbeespoortdam gevind is. Volgens kol. Adele Myburgh, polisiewoordvoerder, het ’n ooggetuie die polisie Saterdag omstreeks 12:00 na die toneel ontbied. “Die man, vermoedelik in sy 50’s, se liggaam is op die klipbank by die dam gevind. Paramedici van ER24 het hom op die toneel dood verklaar,” sê Myburgh. “Die man se voertuig is verlate by die damwal gekry.” Volgens Myburgh het die man vermoedelik van die damwal gespring en geen vuilspel word vermoed nie. Familielede sal die slagoffer Dinsdag amptelik identifiseer. Die polisie sê sy naam kan dus nog nie bekend gemaak word nie.